जिज्ञासा ही व्यक्ति को प्रभु से मिलाती है : पं. शर्मा
मनुष्य को हमेशा जिज्ञासु रहना चाहिए। जिज्ञासा ही उसे भक्ति मार्ग पर ले जाकर ईश्वर से मिलाती है। जिज्ञासु बनकर ही कथा का श्रवण करना चाहिए तभी आप कृष्ण की लीला को अंतर्मन में उतार पाओगे। उक्त बात भागवताचार्य पं. प्रहलाद शर्मा ने सोमवार को हीरा नगर क्षेत्र में चल रही भागवत कथा में कही।
उन्होंने रुक्मिणी विवाह और कृष्ण की बाल लीलाओं का वर्णन किया। कहा भगवान ने हमारे लिए ही इस संसार की रचना की। भगवान ने भी मानव रूप में अवतार लेकर संदेश दिया था कि इसी रूप में कर्म के आधार पर व्यक्ति को अच्छे-बुरे से रूबरू होना पड़ता है, जब स्वयं ईश्वर ने कष्टों को हंसते-हंसते सहा था। श्रीमद भागवत ज्ञान गंगा महोत्सव समिति से जुड़े सुभाष यादव, अशोक यादव ने व्यासपीठ का पूजन किया।
भागवत जीवन को निर्मल और पवित्र बनाती है
सभी शास्त्रों का सार भागवत कथा है। यह ग्रंथ हर काल और परिस्थितियों में प्रासंगिक है। भागवत कथा का हर एक शब्द हमारे जीवन को निर्मल और पवित्र बनाता है, इसीलिए कथा को अमृत सागर कहा गया है। सत्संग जीवन की दशा-दिशा दोनों को बदलती है। यह बात परदेशीपुरा स्थित डी.के. धर्मशाला में आयोजित कथा के पहले दिन पं. नारायण शास्त्री (कांटाफोड़) ने कही।
हीरा नगर क्षेत्र में चल रही भागवत कथा के दौरान रुक्मिणी विवाहोत्सव मना।
hin_Deva hin_Deva hin_Deva hin_Deva hin_Deva hin_Deva